Οδηγός χρήσης του WALKMAN
Εκτύπωση
Αρχική σελίδα > Αντιμετώπιση προβλημάτων > Πιθανές αιτίες των συμπτωμάτων > Σύνδεση με υπολογιστή

## Σύνδεση με υπολογιστή

Δεν είναι δυνατή η εγκατάσταση του λογισμικού.

- Στον υπολογιστή σας είναι εγκατεστημένο ένα λειτουργικό σύστημα που δεν υποστηρίζεται από το "WALKMAN" σας.

- Ελέγξτε το λειτουργικό σύστημα του υπολογιστή σας [Πληροφ.].

- Τα Windows εκτελούν άλλο λογισμικό.

- Αν εκτελείται άλλο λογισμικό, αυτό ενδέχεται να παρεμποδίζει την εγκατάσταση. Ειδικότερα, τερματίστε τυχόν λογισμικό ασφαλείας που εκτελείται, καθώς μπορεί να επιβαρύνει σημαντικά τον υπολογιστή.

- Δεν υπάρχει αρκετός ελεύθερος χώρος στη μονάδα σκληρού δίσκου.

- Ελέγξτε το χώρο σκληρού δίσκου που απαιτείται για την εγκατάσταση της εφαρμογής και διαγράψτε αρχεία που δεν χρειάζεστε.

- Ο λογαριασμός σας δεν έχει δικαιώματα διαχειριστή ή δεν έχετε συνδεθεί ως διαχειριστής του υπολογιστή.

- Για να εγκαταστήστε το λογισμικό, συνδεθείτε με έναν λογαριασμό με δικαιώματα διαχειριστή ή συνδεθείτε ως διαχειριστής του υπολογιστή.

- Δεν μπορείτε να δείτε ένα παράθυρο διαλόγου μηνύματος, επειδή καλύπτεται από την οθόνη εγκατάστασης.

- Πατήστε και κρατήστε πατημένο το πλήκτρο [Alt] και πατήστε το πλήκτρο [Tab] πολλές φορές, μέχρι να εμφανιστεί το παράθυρο διαλόγου μηνύματος. Στη συνέχεια, ακολουθήστε το μήνυμα.

Η γραμμή προόδου στην οθόνη εγκατάστασης δεν προχωράει. Ή, η λυχνία πρόσβασης της μονάδας σκληρού δίσκου δεν ανάβει για πολλά λεπτά.

- Περιμένετε μέχρι να ολοκληρωθεί η εγκατάσταση, επειδή εξελίσσεται κανονικά. Η εγκατάσταση μπορεί να διαρκέσει 30 λεπτά ή και περισσότερο, ανάλογα με τον υπολογιστή.

Το μήνυμα [Connected USB. The player cannot be operated.] ή [Connected USB (MTP). The player cannot be operated.] δεν εμφανίζεται όταν η σύνδεση με τον υπολογιστή έχει γίνει με το καλώδιο USB (παρέχεται) (ο υπολογιστής δεν αναγνωρίζει το "WALKMAN" σας).

- Το καλώδιο USB δεν είναι σωστά συνδεδεμένο σε μια υποδοχή USB του υπολογιστή σας.

- Αποσυνδέστε το καλώδιο USB και, στη συνέχεια, συνδέστε το ξανά.

- Χρησιμοποιήστε το παρεχόμενο καλώδιο USB.

- Χρησιμοποιείται διανομέας USB.

- Ενδέχεται να μην είναι δυνατή η σύνδεση του "WALKMAN" σας μέσω ενός διανομέα USB. Συνδέστε το "WALKMAN" σας απευθείας με τον υπολογιστή σας χρησιμοποιώντας το καλώδιο USB (παρέχεται).

- Η υποδοχή USB του υπολογιστή σας ενδέχεται να παρουσιάζει πρόβλημα.

- Συνδέστε το "WALKMAN" σε μια άλλη υποδοχή USB του υπολογιστή σας.

- Όταν χρησιμοποιείτε το "WALKMAN" σας για πρώτη φορά ή όταν η ισχύς της μπαταρίας είναι χαμηλή, μπορεί να περάσουν 30 δευτερόλεπτα από τη σύνδεση με τον υπολογιστή μέχρι το "WALKMAN" σας να εμφανίσει το μήνυμα. Δεν πρόκειται για δυσλειτουργία.

- Ενδέχεται να εκτελεστεί έλεγχος ταυτότητας του λογισμικού και αυτό μπορεί να διαρκέσει αρκετή ώρα. Περιμένετε λίγο.

- Η εγκατάσταση του λογισμικού απέτυχε.

- Εγκαταστήστε ξανά το λογισμικό χρησιμοποιώντας το πρόγραμμα εγκατάστασης. Το δεδομένα που έχουν εισαχθεί θα παραμείνουν άθικτα.

- Ρυθμίζοντας το "WALKMAN" σας στη λειτουργία αναμονής σύνδεσης USB πριν να το συνδέσετε σε έναν υπολογιστή, ενδέχεται να μπορέσετε να δημιουργήσετε μια σύνδεση μεταξύ του "WALKMAN" σας και του υπολογιστή με μεγαλύτερη αξιοπιστία.

- Επιλέξτε [Yes] για τη λειτουργία [USB Connection Mode] [Πληροφ.]. Το "WALKMAN" σας εισέρχεται στη λειτουργία αναμονής σύνδεσης USB και εμφανίζεται η οθόνη αναμονής σύνδεσης USB.

- Ο υπολογιστής εκτελεί διαφορετικό λογισμικό από εκείνο που χρησιμοποιήσατε για τη μεταφορά.

- Αποσυνδέστε το καλώδιο USB, περιμένετε μερικά λεπτά και επανασυνδέστε το. Εάν εξακολουθεί να εμφανίζεται το πρόβλημα, αποσυνδέστε το καλώδιο USB, επανεκκινήστε τον υπολογιστή και, στη συνέχεια, συνδέστε ξανά το καλώδιο USB.

- Αφού επιχειρήσετε τους παραπάνω τρόπους επίλυσης, αν εξακολουθείτε να αντιμετωπίζετε το πρόβλημα, πατήστε το κουμπί RESET του "WALKMAN" σας και συνδέστε το ξανά με τον υπολογιστή χρησιμοποιώντας το καλώδιο USB (παρέχεται).

Δεν είναι δυνατή η μεταφορά δεδομένων στο "WALKMAN" σας από τον υπολογιστή σας.

- Η μεταφορά ενδέχεται να διακοπεί εξαιτίας παρεμβολών, για παράδειγμα λόγω του στατικού ηλεκτρισμού κλπ. Αυτό συμβαίνει για την προστασία των πληροφοριών δεδομένων.

- Αποσυνδέστε το "WALKMAN" σας και, στη συνέχεια, συνδέστε το ξανά.

- Εάν μεταφέρετε αρχεία μέσω μεταφοράς και απόθεσης σε έναν υπολογιστή στον οποίο δεν είναι εγκατεστημένο το Windows Media Player 11 ή νεότερη έκδοση, η μεταφορά δεδομένων μέσω μεταφοράς και απόθεσης μπορεί να είναι δυνατή μόνο για έναν περιορισμένο αριθμό αρχείων (AAC, αρχεία βίντεο κλπ.).

- Εγκαταστήστε το Windows Media Player 11 ή νεότερη έκδοση από την τοποθεσία λήψης του Windows Media Player και, στη συνέχεια, μεταφέρετε τα αρχεία με μεταφορά και απόθεση ξανά. Πριν εγκαταστήσετε το Windows Media Player 11 ή νεότερη έκδοση στον υπολογιστή σας, βεβαιωθείτε για τη συμβατότητα του λογισμικού ή της υπηρεσίας που χρησιμοποιείτε με το Windows Media Player 11 ή τη νεότερη έκδοση. Για λεπτομέρειες σχετικά με τη χρήση ή την υποστήριξη για το Windows Media Player, επισκεφθείτε την ακόλουθη τοποθεσία Web:
  http://support.microsoft.com/

- Το καλώδιο USB δεν είναι σωστά συνδεδεμένο σε μια υποδοχή USB του υπολογιστή σας.

- Αποσυνδέστε το καλώδιο USB και, στη συνέχεια, συνδέστε το ξανά.

- Δεν υπάρχει αρκετός ελεύθερος χώρος στην ενσωματωμένη μνήμη flash.

- Διαγράψτε τα περιττά δεδομένα για να αυξήσετε τον ελεύθερο χώρο.

- Για πληροφορίες σχετικά με τον μέγιστο αριθμό των αρχείων και των φακέλων που μπορούν να εγγραφούν, ανατρέξτε στην ενότητα [Πληροφ.].

- Τα τραγούδια με περιορισμένη χρονική περίοδο αναπαραγωγής ή περιορισμένο αριθμό αναπαραγωγών ενδέχεται να μην μεταφέρονται λόγω των περιορισμών που επιβάλλονται από τους κατόχους πνευματικών δικαιωμάτων. Για λεπτομέρειες σχετικά με τις ρυθμίσεις κάθε αρχείου ήχου, επικοινωνήστε με το διανομέα.

- Στο "WALKMAN" σας υπάρχουν μη κανονικά δεδομένα.

- Μεταφέρετε πίσω στον υπολογιστή σας τα αρχεία που μπορούν να χρησιμοποιηθούν και διαμορφώστε την ενσωματωμένη μνήμη flash στο "WALKMAN" σας [Πληροφ.].

- Ενδέχεται να μην χρησιμοποιείτε το υποστηριζόμενο λογισμικό για τη μεταφορά δεδομένων στο "WALKMAN" σας.

- Εγκαταστήστε το υποστηριζόμενο λογισμικό και χρησιμοποιήστε το για μεταφορά δεδομένων.

- Τα δεδομένα μπορεί να είναι κατεστραμμένα.

- Διαγράψτε τα δεδομένα που δεν μπορούν να μεταφερθούν από τον υπολογιστή σας και, στη συνέχεια, πραγματοποιήστε εισαγωγή ξανά στον υπολογιστή. Κατά την εισαγωγή δεδομένων στον υπολογιστή σας ή κατά τη μεταφορά δεδομένων στο "WALKMAN" σας, κλείστε όλες τις άλλες εφαρμογές για να αποφύγετε την καταστροφή των δεδομένων.

- Ενδέχεται να προσπαθείτε να μεταφέρετε ένα αρχείο που δεν είναι σε μορφή με δυνατότητα αναπαραγωγής.

- Για πληροφορίες σχετικά με την υποστηριζόμενη μορφή αρχείων, ανατρέξτε στην ενότητα [Πληροφ.]. Ενδέχεται να μην είναι δυνατή η μεταφορά ενός αρχείου, ανάλογα με τις προδιαγραφές του αρχείου.

- Προσπαθείτε να μεταφέρετε αρχεία .m4a, .mp4, .3gp ή .m4v σε έναν υπολογιστή, στον οποίο είναι εγκατεστημένο το Windows Media Player 10.

- Αν χρησιμοποιείτε Windows XP ή Windows Vista, εγκαταστήστε το Windows Media Player 11 από την τοποθεσία λήψης του Windows Media Player.

- Αν μεταφέρετε δεδομένα χρησιμοποιώντας ένα κατάλληλο λογισμικό μεταφοράς, αλλά η μεταφορά δεν εκτελείται, απευθυνθείτε στον κατασκευαστή.

Η μεταφορά διαρκεί πάρα πολλή ώρα.

- Μεταφέρετε ένα μεγάλο αρχείο.

- Μπορεί να χρειαστεί πολύς χρόνος για τη μεταφορά ενός μεγάλου αρχείου.

Μόνο ένας μικρός αριθμός δεδομένων μπορεί να μεταφερθεί στο "WALKMAN" σας.

- Δεν υπάρχει αρκετός ελεύθερος χώρος στην ενσωματωμένη μνήμη flash.

- Διαγράψτε τα περιττά δεδομένα για να αυξήσετε τον ελεύθερο χώρο.

- Στο "WALKMAN" σας υπάρχουν αποθηκευμένα δεδομένα που δεν μπορούν να αναπαραχθούν από το "WALKMAN" σας.

- Αν στο "WALKMAN" σας έχουν αποθηκευτεί άλλα δεδομένα εκτός από τραγούδια, βίντεο ή φωτογραφίες, μπορούν να μεταφερθούν λιγότερα δεδομένα. Μεταφέρετε πίσω στον υπολογιστή τα δεδομένα που δεν μπορούν να αναπαραχθούν από το "WALKMAN" σας, για να αυξήσετε το διαθέσιμο χώρο.

Δεν είναι δυνατή η μεταφορά πίσω στον υπολογιστή ενός τραγουδιού που βρίσκεται στο "WALKMAN" σας.

- Ενδέχεται να προσπαθείτε να μεταφέρετε ένα τραγούδι πίσω σε έναν υπολογιστή, που δεν είναι αυτός που χρησιμοποιήθηκε για τη μεταφορά του τραγουδιού στο "WALKMAN" σας.

- Αν μεταφέρετε ένα τραγούδι από έναν υπολογιστή στο "WALKMAN" σας με χρήση λογισμικού, ενδέχεται να μην μπορέσετε να μεταφέρετε το τραγούδι σε έναν άλλο υπολογιστή. Μεταφέρετε το τραγούδι πίσω στον υπολογιστή από τον οποίο το μεταφέρατε στο "WALKMAN" σας. Αν δεν μπορείτε να μεταφέρετε το τραγούδι πίσω στον υπολογιστή και σκοπεύετε να το διαγράψετε, χρησιμοποιήστε το λογισμικό για να το επιλέξετε και να το διαγράψετε.

- Ενδέχεται να έχετε διαγράψει το τραγούδι στον υπολογιστή από τον οποίο το μεταφέρατε στο "WALKMAN" σας.

- Αν διαγράψετε το τραγούδι στον υπολογιστή από τον οποίο το μεταφέρατε στο "WALKMAN" σας, δεν μπορείτε να μεταφέρετε το τραγούδι πίσω στον υπολογιστή.

Το "WALKMAN" σας γίνεται ασταθές όταν είναι συνδεδεμένο στον υπολογιστή.

- Χρησιμοποιείται διανομέας USB ή καλώδιο επέκτασης USB.

- Ενδέχεται να μην είναι δυνατή η σύνδεση του "WALKMAN" σας μέσω ενός διανομέα ή ενός καλωδίου επέκτασης USB. Συνδέστε το "WALKMAN" σας απευθείας με τον υπολογιστή σας χρησιμοποιώντας το καλώδιο USB (παρέχεται).

Δεν είναι δυνατή η μετονομασία ή η διαγραφή φακέλων.

- Δεν μπορείτε να διαγράψετε ή να μετονομάσετε τους φακέλους [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] και [VOICE].

Μετάβαση στην κορυφή της σελίδας