Οδηγός χρήσης του WALKMAN
Εκτύπωση
Αρχική σελίδα > Σημαντικές πληροφορίες > Προφυλάξεις > Προσοχή

## Προσοχή

Σημειώσεις για τη χρήση
Σημειώσεις για το περιβάλλον χρήσης
Σημειώσεις για το χειρισμό του "WALKMAN" σας
Σημειώσεις για την προστασία του "WALKMAN" σας από υγρά

### Σημειώσεις για τη χρήση

Οι περιγραφές που ακολουθούν είναι σημαντικές για τη χρήση του "WALKMAN" σας. Είναι σημαντικό να ακολουθήσετε τις παρακάτω οδηγίες.

- Μην αγγίζετε την επαναφορτιζόμενη μπαταρία με γυμνά χέρια εάν παρουσιάζει διαρροή. Επειδή υπάρχει περίπτωση να παραμείνει υγρό μπαταρίας στο "WALKMAN" σας, συμβουλευτείτε τον πλησιέστερο αντιπρόσωπο της Sony εάν παρουσιαστεί διαρροή της μπαταρίας. Εάν μπει υγρό στα μάτια σας, μην τα τρίψετε, καθώς μπορεί να προκληθεί τύφλωση. Ξεπλύνετε τα μάτια σας με καθαρό νερό και συμβουλευθείτε έναν γιατρό.
  Επίσης, σε περίπτωση που το υγρό έρθει σε επαφή με το σώμα ή τα ρούχα σας, ξεπλύνετε αμέσως. Διαφορετικά, ενδέχεται να προκληθεί έγκαυμα ή τραυματισμός. Σε περίπτωση πρόκλησης εγκαύματος ή τραυματισμού από το υγρό της μπαταρίας, συμβουλευθείτε ένα γιατρό.

- Εάν το "WALKMAN" σας προκαλεί παρεμβολές στη ραδιοφωνική ή την τηλεοπτική λήψη, απενεργοποιήστε το "WALKMAN" σας και απομακρύνετέ το από το ραδιόφωνο ή την τηλεόραση.

- Σε ιδιαίτερα ξηρές ατμοσφαιρικές συνθήκες, μπορεί να νιώσετε ένα ελαφρό μυρμήγκιασμα στα αυτιά σας. Αυτό οφείλεται στον στατικό ηλεκτρισμό που έχει συσσωρευτεί στο σώμα σας και δεν συνιστά δυσλειτουργία του "WALKMAN".
  Το φαινόμενο μπορεί να ελαχιστοποιηθεί, εάν φοράτε ρούχα από φυσικά υλικά.

- Όταν χρησιμοποιείτε λουράκι (δεν παρέχεται), προσέχετε να μην πιαστεί σε αντικείμενα όταν περνάτε δίπλα από αυτά. Επιπλέον, μην κουνάτε πέρα δώθε το "WALKMAN" σας κρατώντας το από το λουράκι για να μην χτυπήσετε άλλους ανθρώπους.

- Αποφεύγετε τη χρήση του "WALKMAN" σας σύμφωνα με τις υποδείξεις του πληρώματος κατά την απογείωση ή την προσγείωση ενός αεροσκάφους.

- Αν βλέπετε αστραπές ή ακούτε κεραυνούς, βγάλτε αμέσως τα ακουστικά και αποφύγετε τη χρήση του "WALKMAN".

- Εάν παρουσιάσετε αλλεργική αντίδραση στα ακουστικά που παρέχονται, διακόψτε αμέσως τη χρήση τους και απευθυνθείτε σε έναν γιατρό.

### Σημειώσεις για το περιβάλλον χρήσης

- Ποτέ μην χρησιμοποιείτε το "WALKMAN" σε σημεία που εκτίθενται σε υπερβολικό φως, ακραίες θερμοκρασίες, υγρασία ή κραδασμούς. Για παράδειγμα, μην αφήνετε ποτέ το "WALKMAN" σας μέσα σε ένα όχημα που είναι σταθμευμένο στον ήλιο ή κάτω από άμεσο ηλιακό φως. Η συσκευή ενδέχεται να υποστεί αποχρωματισμό, παραμόρφωση ή βλάβη.

- Μην αφήνετε το "WALKMAN" σας σε χώρους με υπερβολική σκόνη.

- Μην αφήνετε το "WALKMAN" σας σε ασταθείς επιφάνειες ή σε επικλινείς θέσεις.

### Σημειώσεις για το χειρισμό του "WALKMAN" σας

- Όταν αποσυνδέετε τα ακουστικά από το "WALKMAN" σας, κρατάτε πάντα τα ακουστικά από το βύσμα για να τα αποσυνδέσετε. Αν τραβήξετε το ίδιο το καλώδιο των ακουστικών, ενδέχεται να το καταστρέψετε.

- Μην ασκείτε υπερβολική πίεση στην επιφάνεια της οθόνης LCD. Αυτό μπορεί να προκαλέσει αλλοίωση των χρωμάτων ή της φωτεινότητας, ή ακόμα και δυσλειτουργία της οθόνης LCD.

- Κατά τη χρήση του "WALKMAN" σας, μην ξεχνάτε να τηρείτε τις ακόλουθες προφυλάξεις, προκειμένου να αποφύγετε την παραμόρφωση του περιβλήματος και για να μην προκληθεί δυσλειτουργία του "WALKMAN".

- Μην κάθεστε με το "WALKMAN" σας στην πίσω τσέπη του παντελονιού σας.

- Μην τοποθετείτε το "WALKMAN" σας με το καλώδιο των ακουστικών τυλιγμένο γύρω του μέσα σε τσάντα και, στη συνέχεια, υποβάλλετε την τσάντα σε ισχυρούς κραδασμούς.

### Σημειώσεις για την προστασία του "WALKMAN" σας από υγρά

- Μην εκθέτετε το "WALKMAN" σας σε νερό. Το "WALKMAN" σας δεν είναι αδιάβροχο. Μην ξεχνάτε να τηρείτε τις παρακάτω προφυλάξεις.

- Προσέχετε να μην σας πέσει το "WALKMAN" σε νεροχύτη ή σε δοχείο γεμάτο με νερό.

- Μην χρησιμοποιείτε το "WALKMAN" σας σε περιοχές με υψηλή υγρασία ή κακοκαιρία όπως, για παράδειγμα, στη βροχή ή στο χιόνι.

- Μην βρέχετε το "WALKMAN" σας.
  Εάν αγγίξετε το "WALKMAN" με βρεγμένα χέρια ή τοποθετήσετε το "WALKMAN" πάνω σε υγρά ρούχα, το "WALKMAN" ενδέχεται να βραχεί και να υποστεί βλάβη.

Μετάβαση στην κορυφή της σελίδας