Οδηγός χρήσης του WALKMAN
Εκτύπωση
Αρχική σελίδα > Αντιμετώπιση προβλημάτων > Πιθανές αιτίες των συμπτωμάτων > Λειτουργία

## Λειτουργία

Δεν ακούγεται ήχος.

- Η ένταση του ήχου είναι στο μηδέν.

- Αυξήστε την ένταση.

- Δεν έχει συνδεθεί σωστά το βύσμα των ακουστικών.

- Εάν τα ακουστικά δεν είναι συνδεδεμένα σωστά, η έξοδος ήχου από τα ακουστικά μπορεί να παρεμποδίζεται. Σπρώξτε προς τα μέσα το βύσμα των ακουστικών μέχρι να ασφαλίσει στη θέση του [Πληροφ.].

- Το βύσμα των ακουστικών είναι βρώμικο.

- Καθαρίστε το βύσμα των ακουστικών με ένα μαλακό στεγνό πανί.

- Αφού επιχειρήσετε τους παραπάνω τρόπους επίλυσης, αν εξακολουθείτε να αντιμετωπίζετε το πρόβλημα, πατήστε το κουμπί RESET του "WALKMAN" σας [Πληροφ.].

Δεν είναι δυνατή η αναπαραγωγή δεδομένων.

- Η ισχύς της μπαταρίας είναι εξαντλημένη.

- Φορτίστε πλήρως την μπαταρία [Πληροφ.].

- Εάν το "WALKMAN" σας δεν αποκρίνεται, ακόμα και μετά τη φόρτιση της μπαταρίας, πατήστε το κουμπί RESET για να επαναφέρετε το "WALKMAN" σας [Πληροφ.].

- Μετά από τη μεταφορά μέσω μεταφοράς και απόθεσης στην Εξερεύνηση των Windows, τα επίπεδα ιεραρχίας δεδομένων δεν αντιστοιχούν στο "WALKMAN" σας.

- Τοποθετήστε τα δεδομένα στη σωστή θέση με μεταφορά και απόθεση [Πληροφ.].

- Τα αρχεία που έχουν μεταφερθεί δεν είναι σε μορφή με δυνατότητα αναπαραγωγής.

- Για πληροφορίες σχετικά με τις μορφές με δυνατότητα αναπαραγωγής, ανατρέξτε στην ενότητα [Πληροφ.]. Ενδέχεται να μην είναι δυνατή η αναπαραγωγή κάποιων αρχείων, ανάλογα με ορισμένες προδιαγραφές των αρχείων.

- Τοποθετείτε αρχεία ήχου MP4 σε ένα φάκελο βίντεο με μεταφορά και απόθεση.

- Τοποθετήστε τα στο φάκελο [MUSIC] με μεταφορά και απόθεση.

- Η χρονική περίοδος περιορισμού αναπαραγωγής του τραγουδιού έχει λήξει λόγω των όρων συνδρομής σε υπηρεσία κλπ.

- Δεν είναι δυνατή η αναπαραγωγή τραγουδιών, η χρονική περίοδος περιορισμού αναπαραγωγής τον οποίων έχει λήξει. Ενημερώστε τα τραγούδια χρησιμοποιώντας το λογισμικό μεταφοράς.

- Η διαμόρφωση του "WALKMAN" απέτυχε ή πραγματοποιήσατε διαμόρφωση του "WALKMAN" σας σε υπολογιστή.

- Δοκιμάστε ξανά να πραγματοποιήσετε διαμόρφωση του "WALKMAN" [Πληροφ.].

Δεν είναι δυνατή η διαγραφή τραγουδιών που έχουν μεταφερθεί από τον υπολογιστή σας στο "WALKMAN" σας.

- Δεν μπορείτε να διαγράψετε τραγούδια που έχουν μεταφερθεί από τον υπολογιστή σας στο "WALKMAN" σας.

- Διαγράψτε τα χρησιμοποιώντας το λογισμικό που χρησιμοποιήσατε για τη μεταφορά δεδομένων ή την Εξερεύνηση των Windows.

Τα δεδομένα που έχουν μεταφερθεί δεν εμφανίζονται στην αντίστοιχη λίστα.

- Βίντεο και φωτογραφίες μη υποστηριζόμενης μορφής ενδέχεται να μην αναγνωρίζονται από το "WALKMAN" σας και να μην εμφανίζονται σε μια λίστα [Πληροφ.].

- Αν μετονομάσετε ένα αρχείο βίντεο που έχετε μεταφέρει από έναν υπολογιστή στο "WALKMAN" σας ή αν το μετακινήσετε σε έναν άλλο φάκελο, το αρχείο ενδέχεται να μην αναγνωρίζεται από το "WALKMAN" σας και να μην εμφανίζεται σε μια λίστα βίντεο.

- Τα δεδομένα τοποθετήθηκαν σε λάθος θέση με μεταφορά και απόθεση.

- Τοποθετήστε τα δεδομένα στη σωστή θέση με μεταφορά και απόθεση [Πληροφ.].

- Η ενσωματωμένη μνήμη flash του "WALKMAN" σας διαμορφώθηκε με χρήση της Εξερεύνησης των Windows.

- Διαμορφώστε την ενσωματωμένη μνήμη flash του "WALKMAN" σας [Πληροφ.].

- Το καλώδιο USB (παρέχεται) αποσυνδέθηκε από το "WALKMAN" σας κατά τη μεταφορά δεδομένων.

- Μεταφέρετε πίσω στον υπολογιστή σας τα αρχεία που μπορούν να χρησιμοποιηθούν και διαμορφώστε την ενσωματωμένη μνήμη flash στο "WALKMAN" σας [Πληροφ.].

Όταν επιλεγεί το στοιχείο [All Songs] ή [Album], εμφανίζονται όλα τα τραγούδια, ωστόσο ορισμένα τραγούδια δεν εμφανίζονται όταν επιλεγεί το στοιχείο [Folder].

- Τα αρχεία ήχου δεν βρίσκονται σε φακέλους κάτω από το φάκελο [MUSIC].

- Τοποθετήστε τα σε φακέλους κάτω από το φάκελο [MUSIC] με μεταφορά και απόθεση.

Τα τραγούδια αναπαράγονται μέσα σε ένα περιορισμένο εύρος αναπαραγωγής μόνο, π.χ. μέσα σε ένα άλμπουμ.

- Το στοιχείο [Playback Range] [Πληροφ.] έχει ρυθμιστεί στην επιλογή [Selected Range].

- Αλλάξτε τη ρύθμιση του εύρους αναπαραγωγής.

Παράγεται θόρυβος.

- Κάποια συσκευή που εκπέμπει ραδιοφωνικά σήματα, όπως ένα κινητό τηλέφωνο, χρησιμοποιείται κοντά στο "WALKMAN" σας.

- Όταν χρησιμοποιείτε συσκευές, όπως κινητά τηλέφωνα, κρατάτε τις μακριά από το "WALKMAN" σας.

- Τα δεδομένα μουσικής που έχετε εισαγάγει από CD κλπ., είναι κατεστραμμένα.

- Διαγράψτε τα δεδομένα και, στη συνέχεια, εκτελέστε νέα εισαγωγή και μεταφορά. Κατά την εισαγωγή δεδομένων στον υπολογιστή σας, κλείστε όλες τις άλλες εφαρμογές για να αποφύγετε την καταστροφή των δεδομένων.

- Τα αρχεία που έχουν μεταφερθεί δεν είναι σε μορφή με δυνατότητα αναπαραγωγής.

- Για πληροφορίες σχετικά με τις μορφές με δυνατότητα αναπαραγωγής, ανατρέξτε στην ενότητα [Πληροφ.]. Ενδέχεται να μην είναι δυνατή η αναπαραγωγή κάποιων αρχείων, ανάλογα με ορισμένες προδιαγραφές των αρχείων.

- Το βύσμα των ακουστικών είναι βρώμικο.

- Καθαρίστε το βύσμα των ακουστικών με ένα μαλακό στεγνό πανί.

Η ρύθμιση [VPT (Surround)] ή η λειτουργία [Clear Stereo] δεν είναι αποτελεσματική.

- Όταν γίνεται έξοδος σε εξωτερικά ηχεία με χρήση της βάσης (δεν παρέχεται), οι ρυθμίσεις [VPT (Surround)] και η λειτουργία [Clear Stereo] ενδέχεται να μην είναι αποτελεσματικές, επειδή το "WALKMAN" σας έχει σχεδιαστεί μόνο για χρήση με συμβατά ακουστικά. Δεν πρόκειται για δυσλειτουργία.

Το "WALKMAN" σας δεν αποκρίνεται σε καμία λειτουργία κουμπιού.

- Ο διακόπτης HOLD έχει ρυθμιστεί στη θέση HOLD.

- Σύρετε το διακόπτη HOLD στη δεξιά πλευρά προς την αντίθετη κατεύθυνση [Πληροφ.].

- Στο εσωτερικό του "WALKMAN" σας έχει σχηματιστεί υγρασία.

- Περιμένετε μερικές ώρες μέχρι να στεγνώσει το "WALKMAN" σας.

- Η ισχύς της μπαταρίας είναι χαμηλή ή δεν επαρκεί.

- Φορτίστε την μπαταρία συνδέοντας το "WALKMAN" σας σε έναν ενεργοποιημένο υπολογιστή [Πληροφ.].

- Εάν φορτίσετε την μπαταρία και η κατάσταση δεν αλλάξει, πατήστε το κουμπί RESET για να επαναφέρετε το "WALKMAN" σας [Πληροφ.].

- Το "WALKMAN" σας είναι συνδεδεμένο στον υπολογιστή μέσω σύνδεσης USB.

- Καταργήστε τη σύνδεση USB και, στη συνέχεια, χειριστείτε το "WALKMAN" σας.

Η αναπαραγωγή δεν σταματά.

- Στο "WALKMAN" σας, δεν υπάρχει διαφορά μεταξύ της διακοπής και της παύσης. Όταν πατάτε το κουμπί , εμφανίζεται η ένδειξη και γίνεται παύση/διακοπή της αναπαραγωγής.

Η ένταση του ήχου είναι ανεπαρκής.

- Έχει ενεργοποιηθεί η επιλογή [AVLS (Volume Limit)].

- Απενεργοποιήστε την επιλογή [AVLS (Volume Limit)] [Πληροφ.].

Δεν ακούγεται ήχος από το δεξιό κανάλι των ακουστικών. Ή ο ήχος του δεξιού καναλιού ακούγεται και από τις δύο πλευρές των ακουστικών.

- Δεν έχει τοποθετηθεί σωστά το βύσμα των ακουστικών.

- Εάν τα ακουστικά δεν έχουν συνδεθεί σωστά, ο ήχος δεν ακούγεται κανονικά. Σπρώξτε το βύσμα των ακουστικών στην υποδοχή μέχρι να ασφαλίσει στη θέση του [Πληροφ.].

Η αναπαραγωγή σταμάτησε ξαφνικά.

- Η υπολειπόμενη ισχύς της μπαταρίας δεν επαρκεί.

- Φορτίστε την μπαταρία συνδέοντας το "WALKMAN" σας σε έναν ενεργοποιημένο υπολογιστή [Πληροφ.].

- Επιχειρείτε να αναπαραγάγετε ένα τραγούδι ή ένα βίντεο, η αναπαραγωγή του οποίου δεν είναι δυνατή στο "WALKMAN" σας.

- Πραγματοποιήστε αναπαραγωγή ενός άλλου τραγουδιού ή αρχείου βίντεο.

Δεν εμφανίζονται στίχοι.

- Δεν υπάρχουν δεδομένα στίχων για το τραγούδι [Πληροφ.].

- Δημιουργήστε ένα αρχείο LRC για το τραγούδι, για να εμφανιστούν στίχοι.

- Το όνομα του αρχείου ή η μορφή του αρχείου δεν είναι σωστά.

- Ανατρέξτε στην ενότητα [Πληροφ.] για πληροφορίες σχετικά με τους κανόνες ονομασίας αρχείων και τη μορφή αρχείων.

Δεν εμφανίζονται μικρογραφίες (π.χ. εικόνες εξωφύλλου).

- Τα τραγούδια σε μορφή αρχείου που υποστηρίζεται από το "WALKMAN" σας δεν έχουν πληροφορίες εικόνων εξωφύλλου. Οι μικρογραφίες εμφανίζονται μόνο όταν τα τραγούδια έχουν πληροφορίες εικόνων εξωφύλλου και υπό την προϋπόθεση ότι η μορφή αρχείου τους υποστηρίζεται από το "WALKMAN" σας.

- Επαναλάβετε τη μεταφορά χρησιμοποιώντας το Media Go ή άλλο λογισμικό με δυνατότητα μεταφοράς δεδομένων.

- Το όνομα της μικρογραφίας δεν αντιστοιχεί στο βίντεο ή το βίντεο δεν βρίσκεται στη σωστή θέση.

- Τοποθετήστε ένα αρχείο JPEG που έχει ίδιο όνομα με το αρχείο βίντεο στο φάκελο που βρίσκεται κάτω από το φάκελο [VIDEO].

- Εάν οι φωτογραφίες δεν διαθέτουν μικρογραφίες που είναι συμβατές με τη μορφή αρχείου Exif, δεν μπορούν να εμφανιστούν οι μικρογραφίες.

- Εάν έχετε μεταφέρει ένα τραγούδι χωρίς εικόνα εξωφύλλου στο "WALKMAN" σας, δεν μπορείτε να προσθέσετε εικόνα εξωφύλλου στο τραγούδι, ακόμα και αν το μεταφέρετε ξανά μαζί με την εικόνα εξωφύλλου του.

- Διαγράψτε το τραγούδι από το "WALKMAN" σας και, στη συνέχεια, μεταφέρετέ το ξανά στο "WALKMAN" μαζί με την εικόνα εξωφύλλου του.

Το "WALKMAN" σας απενεργοποιήθηκε και, στη συνέχεια, ενεργοποιήθηκε ξανά.

- Εάν παρουσιαστεί δυσλειτουργία, το "WALKMAN" σας απενεργοποιείται και ενεργοποιείται ξανά αυτόματα.

Το "WALKMAN" σας δεν λειτουργεί σωστά.

- Ο υπολογιστής εκκινήθηκε ή επανεκκινήθηκε με το "WALKMAN" σας συνδεδεμένο σε αυτόν.

- Επαναφέρετε το "WALKMAN" σας πατώντας το κουμπί RESET στο "WALKMAN" [Πληροφ.]. Αποσυνδέετε το "WALKMAN" σας κατά την εκκίνηση ή την επανεκκίνηση του υπολογιστή.

Μετάβαση στην κορυφή της σελίδας